
నీటి కొరత, కలుషిత నీటి సరఫరా, భూగర్భ జలాల కలుషితం కారణంగా ప్రజలు నీటిని కొనుక్కునే దుస్థితి వచ్చింది. దీన్ని అవకాశంగా తీసుకొన్న కొందరు మినరల్ వాటర్ పేరిట అక్రమ దందా మొదలుపెట్టారు. అక్రమ నీటి వ్యాపారం ఇప్పుడు మూడు పువ్వులు – ఆరు కాయలుగా కాసుల వర్షం కురిపిస్తోంది. చాలా చోట్ల అనుమతులు లేకుండా నిబంధనలు విరుద్ధంగా నీటి శుద్ధి కేంద్రాలు వెలుస్తున్నాయి. అనుమతులు అటుంచి, కనీసం నీటి శుద్ధిలోనైనా ప్రమాణాలు పాటిస్తున్నారా అంటే అదీ లేదు. కొందరయితే మార్కెట్లో బాగా పేరున్న కంపెనీల లోగోలను క్యాన్లపై, బాటిళ్లపై ముద్రించి సరఫరా చేస్తూ ప్రజల ఆరోగ్యంతో చెలగాటం ఆడుతున్నారు. ప్రభుత్వ అధికారులు అటువైపు కన్నెత్తి కూడా చూడటం లేదు. ప్రజల ఆరోగ్యం గురించి ప్రభుత్వం పట్టించుకోనంత కాలం ఈ అక్రమ నీటి వ్యాపారం ఇలాగే కొనసాగుతూ ఉంటుంది.- కాయల నాగేంద్ర, హైదరాబాద్

neeti korata, kalushita neeti sarafara, bhugarbha jalaala kalushitam kaaranamgaa prajalu neetini konukkune dusthiti vachindi. deenni avakaasamgaa teesukonna kondaru minaral water paerita akrama danda modalupettaaru. akrama neeti vyaparam ippudu moodu puvvulu – aaru kaayalugaa kaasula varsham kuripistondi. chala chotla anumatulu lekunda nibandhanalu viruddhamgaa neeti suddhi kendraalu velustunnaayi. anumatulu atunchi, kaneesam neeti suddhiloonainaa pramaanaalu patistunnara ante adhee ledu. kondarayithe marketlo baga paerunna companyla logolanu canlapai, batillapai mudrinchi sarafara chestu prajala aarogyamtho chelagaatam aadutunnaaru. prabhutva adhikaarulu atuvaipu kannetti kuudaa chudatam ledu. prajala aarogyam gurinchi prabhutvam pattinchukonanta kaalam ee akrama neeti vyaparam ilaage konasaagutuu untundi.- kaayala nagendra, hyderabad